монтирано или не на типа моторно превозно средство, би могла да закрива (частично) мястото за поставяне и закрепване на задната регистрационна табела, се прилага следното:
 а)в инструкциите за употреба на превозното средство (напр. в ръководството за употреба, наръчника за експлоатация на превозното средство) трябва да бъде посочено ясно, че не се разрешава монтирането на механично теглително-прикачно устройство, което не може да бъде лесно свалено или изместено;
 б)в инструкциите също така трябва да бъде посочено ясно, че когато превозното средство е оборудвано с механично теглително-прикачно устройство, то трябва винаги да бъде сваляно или измествано, когато не се използва; и
 в)при одобряване на типа на система на превозно средство в съответствие с Правило No 55 на ООН
 1
 се гарантира, че разпоредбите относно свалянето, изместването и/или алтернативните места за монтиране се спазват напълно по отношение на монтирането на осветление и мястото за поставяне и закрепване на задната регистрационна табела.
 3.
 Процедура на изпитването
 3.1.
 Определяне на вертикалния наклон и височината на изпитвателната регистрационна табела над земната повърхност
 3.1.1.
 Превозното средство се поставя върху гладка хоризонтална повърхност. Преди извършване на измерванията, управляемите колела се насочват право напред и масата на превозното средство се изравнява с масата при готовност за движение, но без водача.
 3.1.2.
 Когато превозното средство е оборудвано с хидропневматично, хидравлично или пневматично окачване или друго устройство, което може да бъде регулирано в зависимост от товара, то се изпитва, като окачването или устройството се поставят при нормалните условия на работа, предвидени от производителя.
 3.1.3.
 Когато основната и видима страна на регистрационната табела е наклонена надолу, ъгълът на наклона се изразява като отрицателна стойност (т.е. ъгъл със знак минус).
 3.2.
 Изпъкванията се измерват перпендикулярно и директно спрямо номиналната повърхност, която ще бъде покрита от регистрационната табела.
 3.3.
 Междината между ръба на поставената и закрепена изпитвателна регистрационна табела и повърхността се измерва перпендикулярно и директно спрямо действителната повърхност, която ще бъде покрита от табелата.
 3.4.
 Регистрационната табела, която се използва за проверка на съответствието, трябва да е с един от двата размера, дадени в точка 2.2.1., и с дебелина, която не надвишава 4,0 mm. Закръглянията на ъглите трябва да са с радиус 10 mm.
 ЧАСТ 3
 СЕРТИФИКАТ ЗА ЕС ОДОБРЯВАНЕ НА ТИПА (СИСТЕМА НА ПРЕВОЗНО СРЕДСТВО)
 Съобщение относно предоставянето / разширяването / отказа / отнемането(1) на одобрение на типа на тип превозно средство по отношение на местата за регистрационни табели в съответствие с изискванията, определени в приложение III към Регламент (ЕС) 2020/... [Моля, въведете препратка към настоящия регламент], последно изменен с Регламент (ЕС) No .../...
 Номер на сертификата за ЕС одобряване на типа:
 Причина за разширяването / отказа / отнемането (1):
 РАЗДЕЛ I
 (да се попълни в съответствие с раздел I на образец Б от приложение III към Регламент за изпълнение (ЕС) 2020/683 на Комисията)
 РАЗДЕЛ II
 (да се попълни в съответствие с раздел II на образец Б от приложение III към Регламент за изпълнение (ЕС) 2020/683 на Комисията)
 Добавка
 към сертификат за ЕС одобряване на типа No ...
 1.
 Допълнителна информация:
 1.1.
 Кратко описание на типа превозно средство по отношение на неговата конструкция,